*Projekts*

1.pielikums

Ministru kabineta

20\_\_.gada \_\_.\_\_\_\_\_\_

noteikumiem Nr.\_\_

**Būvju klasifikācija**

|  |  |  |
| --- | --- | --- |
| **Kods** | **Nosaukums** | **Skaidrojums** |
| 1 | **Ēkas** | Ēkas ir atsevišķi lietojamas apjumtas būves, kurās var iekļūt cilvēki un kuras ir noderīgas vai paredzētas cilvēku un dzīvnieku patvērumam vai priekšmetu turēšanai.Ja ēkām nav sienu (piemēram, nojumēm, pergolām un rotondām), jābūt jumta projekcijas vai citādi iezīmētai robežai, kas nosaka patstāvīgi izmantojamas ēkas teritoriju.Patstāvīga ēka ir jebkura brīvi stāvoša ēka. Saistītu ēku gadījumā (piemēram, rindu, dvīņu vai terašu tipa ēkas) par patstāvīgu ēku tiek uzskatīta jebkura projektēta ēka, kas atdalīta no citām saistītajām ēkām ar ugunsdrošu sienu, kas sniedzas no jumta līdz pagrabam. Ja šādas ugunsdrošas sienas nav, savstarpēji saistītas ēkas tiek uzskatītas par patstāvīgām ēkām, ja tām ir atsevišķa ieeja, kā arī sava labierīcību sistēma un tās ir patstāvīgi izmantojamas.Par ēkām tiek uzskatītas arī patstāvīgi izmantojamas pazemes būves, kurās var iekļūt cilvēki un kuras ir noderīgas vai paredzētas cilvēku un dzīvnieku patvērumam vai priekšmetu turēšanai (piemēram, pazemes patvertnes, pazemes slimnīcas, pazemes tirdzniecības centri un darbnīcas, pazemes garāžas).Ēkas tiek iedalītas dzīvojamās mājās un nedzīvojamās ēkās. |
| **11** | **Dzīvojamās mājas** |  |
| 111 | Viena dzīvokļa mājas |   |
| 1110 | Viena dzīvokļa mājas;viena dzīvokļa mājas dzīvojamo telpu grupa | Brīvi stāvošas savrupmājas, tai skaitā individuālās ģimeņu mājas, villas, mežsargu mājas, lauku mājas, vasarnīcas, dārza mājas u.tml., kā arī savienotās (dvīņu un rindu) mājas, kurās katrai dzīvojamo telpu grupai ir sava ieeja.Vienīgā dzīvojamo telpu grupa iepriekš minētajā ēkā. |
| 111001 | Viena dzīvokļa mājas |   |
| 112 | Divu vai vairāku dzīvokļu mājas |   |
| 1121 | Divu dzīvokļu mājas;divu dzīvokļu mājas dzīvojamo telpu grupa | Brīvi stāvošas vai savienotās (dvīņu, rindu vai sekciju tipa) dzīvojamās mājas ar divām dzīvojamo telpu grupām, vai vienu dzīvojamo telpu grupu, ja otrai telpu grupai jau sākotnēji kods ir noteikts 1220, 1230 u.tml. vai lietošanas veida kods mainīts no 1121 uz kodu 1220, 1230 u.tml.Dzīvojamo telpu grupa iepriekš minētajā ēkā. |
| 112101 | Divu dzīvokļu mājas |   |
| 1122 | Triju vai vairāku dzīvokļu mājas;triju vai vairāku dzīvokļu mājas dzīvojamo telpu grupa | Brīvi stāvošas vai savienotās (rindu vai sekciju tipa) dzīvojamās mājas ar trijām vai vairākām dzīvojamo telpu grupām, vai vismaz vienu dzīvojamo telpu grupu, ja citai telpu grupai jau sākotnēji kods ir noteikts 1220, 1230 u.tml. vai lietošanas veida kods mainīts no 1122 uz kodu 1220, 1230 u.tml.Dzīvojamo telpu grupa iepriekš minētajā ēkā. |
| 112201 | Triju vai vairāku dzīvokļu mājas |   |
| 113 | Dažādu sociālo grupu kopdzīvojamās mājas |   |
| 1130 | Dažādu sociālo grupu kopdzīvojamās mājas;dažādu sociālo grupu kopdzīvojamās mājas dzīvojamo telpu grupa | Dažādu sociālo grupu kopdzīvojamās mājas un telpu grupas, tai skaitā veco ļaužu pansionāti, bāreņu nami, dienesta viesnīcas, klosteri, bezpajumtnieku patversmes. |
| 113001 | Dažādu sociālo grupu kopdzīvojamās mājas |   |
| **12** | **Nedzīvojamās ēkas** |  |
| 1200 | Koplietošanas telpu grupa | Telpas, kuras tiek izmantotas kopīgi, piemēram, kāpņu telpas, gaiteņi, galerijas, vestibili, vējtveri, lifti, šahtas u.c. telpas, apvieno koplietošanas telpu grupā. Koplietošanas telpu grupa var būt tikai tādā ēkā, kurā ir vēl vismaz divas vai vairākas telpu grupas ar citu lietošanas veidu. |
| 121 | Viesnīcas un tām līdzīga lietojuma ēkas |   |
| 1211 | Viesnīcas un sabiedriskās ēdināšanas ēkas;viesnīcas vai sabiedriskās ēdināšanas telpu grupa | Viesnīcas, moteļi, pansijas, viesu mājas, pirtis\* u.tml. apmešanās ēkas un telpu grupas ar restorānu vai citu sabiedriskās ēdināšanas telpu vai bez tās.Sabiedriskās ēdināšanas ēkas un telpu grupas, piemēram, restorāns, bārs, kafejnīca.\*pirtis atpūtai, kurās ir nakšņošanas vieta, bet kurās nesniedz mazgāšanās u.c. skaistumkopšanas pakalpojumus (kods 1230), kā arī nav individuālās pirtis (kods 1274). |
| 121101 | Viesnīcu ēkas |   |
| 1212 | Citas īslaicīgas apmešanās ēkas;cita īslaicīgas apmešanās telpu grupa | Nomājamas vieglas konstrukcijas vasaras sezonai paredzētas ēkas vai telpu grupas atpūtai – tūristu apmetnes, bērnu vai ģimeņu brīvdienu apmetnes, nojumes un kempingi. |
| 121201 | Citas īslaicīgas apmešanās ēkas |   |
| 122 | Biroju ēkas |   |
| 1220 | Biroju ēkas;biroja telpu grupa | Ēkas un telpu grupas, kas tiek izmantotas darījumiem un dažādiem administratīvajiem mērķiem, tai skaitā bankas, pasta nodaļas, pašvaldību iestādes, valsts pārvaldes iestādes, uzņēmumu, iestāžu un citu organizāciju ēkas un telpu grupas, kā arī konferenču un kongresu centri, tiesu un parlamenta ēkas un telpu grupas. |
| 122001 | Biroju ēkas |   |
| 123 | Vairumtirdzniecības un mazumtirdzniecības ēkas |   |
| 1230 | Vairumtirdzniecības un mazumtirdzniecības ēkas;vairumtirdzniecības un mazumtirdzniecības telpu grupa | Vairumtirdzniecības un mazumtirdzniecības ēkas, piemēram, vairumtirdzniecības un mazumtirdzniecības centri, tirdzniecības bāzes, tirdzniecības centri, iepirkšanās centri, iepirkšanās parki, veikali, zāles, kas tiek izmantotas gadatirgiem, izsolēm un izstādēm, apjumtie tirgi (nojumes) vai tirgus paviljoni, degvielas uzpildes staciju nojumes, pakalpojumu ēkas (apavu darbnīcas, atslēgu darbnīcas, juvelieru darbnīcas, skaistumkopšanas ēkas (frizētavas, solāriji, skaistumkopšanas saloni, ūdens procedūru saloni, pirtis\*, saunas u.tml.) u.tml.), azartspēļu ēkas (kazino, bingo zāles u.tml.), nomas punkti, lombardi, datorsaloni, aptiekas, pašapkalpošanās veļas mazgātavas, pašapkalpošanās auto mazgātavas un pašapkalpošanās autoservisi.Iepriekš minētās funkcijas telpu grupas kā arī telpu grupas, kas paredzētas pakalpojumu pieņemšanai vai sniegšanai tirdzniecības centros u.c. līdzīgās ēkās.\*pirtis, kurās sniedz mazgāšanās u.c. skaistumkopšanas pakalpojumus, bet nav viesnīcu ēkas (kods 1211), kā arī nav individuālās pirtis (kods 1274). |
| 123001 | Vairumtirdzniecības un mazumtirdzniecības ēkas |   |
| 124 | Satiksmes un sakaru ēkas |   |
| 1241 | Sakaru ēkas, stacijas, termināļi un ar tiem saistītās ēkas;sakaru, stacijas, termināļa telpu grupa | Civilo un militāro lidostu ēkas un telpu grupas, tai skaitā nojumes. Sabiedriskā transporta nojumes, pasažieru staciju ēkas un telpu grupas neatkarīgi no transporta veida, ostu termināļu ēkas un telpu grupas, trošu ceļu un cēlējkrēslu stacijas, radio un televīzijas pārraides ēkas un telpu grupas, telefona centrāles, telekomunikāciju centri, lidmašīnu angāri, signālposteņu ēkas un telpu grupas, lokomotīvju un vagonu depo, bāku ēkas, gaisa satiksmes vadības ēkas un telpu grupas, ar dzelzceļa transporta apkopi saistītas ēkas un telpu grupas u.tml. |
| 124101 | Sakaru ēkas, stacijas, termināļi un ar tiem saistītās ēkas |   |
| 1242 | Garāžu ēkas;garāžas telpu grupa | Virszemes vai apakšzemes garāžu ēkas un telpu grupas, apjumtas transportlīdzekļu (auto, velosipēdu, laivu (eliņi) un citas tehnikas) novietnes (nojumes) un garāžas (gan ēkas, gan telpu grupas). Ēkas un telpu grupas, kas nav lauksaimniecības tehnikas garāžas (kods 1271) vai nav mājsaimniecības individuālās garāžas, vai mājsaimniecības individuālās apjumtās transportlīdzekļu novietnes (nojumes) (kods 1274). |
| 124201 | Garāžu ēkas |   |
| 125 | Rūpnieciskās ražošanas ēkas un noliktavas |   |
| 1251 | Rūpnieciskās ražošanas ēkas;rūpnieciskās ražošanas telpu grupa | Ēkas un telpu grupas, kas tiek izmantotas rūpnieciskai ražošanai, piemēram, rūpnīcas, darbnīcas, fabrikas, kautuves un alus brūži, autoservisi, automazgātavas, veļas mazgātavas, ķīmiskās tīrītavas, katlumājas un koģenerācijas stacijas, slēgto transformatoru apakšstaciju ēkas, sūkņu un kompresoru stacijas, attīrīšanas, filtrēšanas un nostādināšanas staciju ēkas, gāzes regulēšanas, mērīšanas stacijas un savākšanas punkti, kā arī nojumes ar iepriekš minēto izmantošanu.Iepriekš minētās ēkas un telpu grupas, izņemot pašapkalpošanās veļas mazgātavas un automazgātavas, kā arī telpu grupas, kas paredzētas pakalpojumu pieņemšanai vai sniegšanai tirdzniecības centros u.tml. (kods 1230). |
| 125101 | Rūpnieciskās ražošanas ēkas |   |
| 1252 | Noliktavas, rezervuāri, bunkuri un silosi;noliktavas, rezervuāra, bunkura, silosa telpu grupa | Apjumtas ēkas un telpu grupas, tai skaitā nojumes, kas tiek izmantotas kā noliktavas un veic uzglabāšanas funkcijas.Piemēram, ūdens, naftas, gāzes ķīmisko vielu un radioaktīvo atkritumu rezervuāru ēkas un telpu grupas, bunkuri un silosi, saldētavas, sašķidrinātas gāzes spiedtvertnes un citas specializētās noliktavu ēkas un telpu grupas.Noliktavas, rezervuāri, bunkuri un silosi, kas nav klasificējami kā lauksaimniecības ēkas (kods 1271). |
| 125201 | Noliktavas, rezervuāri, bunkuri un silosi  |   |
| 126 | Ēkas plašizklaides pasākumiem, izglītības, slimnīcu vai veselības aprūpes iestāžu vajadzībām |   |
| 1261 | Ēkas plašizklaides pasākumiem;plašizklaides pasākumu telpu grupa | Kinoteātri, koncertzāles, operu ēkas un telpu grupas, teātri, sarīkojumu un universālās zāles, kas tiek izmantotas plašizklaides pasākumiem, cirki, mūzikas un deju zāļu ēkas un telpu grupas u.tml., tai skaitā ēkas ar nojumes konstruktīvo risinājumu, piemēram, apjumtas estrādes.  |
| 126101 | Ēkas plašizklaides pasākumiem |   |
| 1262 | Muzeji un bibliotēkas;muzeja vai bibliotēkas telpu grupa | Muzeji, mākslas galerijas, bibliotēkas, fondu glabāšanas, arhīvu u.tml. ēkas un telpu grupas, tai skaitā nojumes.  |
| 126201 | Muzeji un bibliotēkas |   |
| 1263 | Skolas, universitātes un zinātniskajai pētniecībai paredzētās ēkas;izglītības iestāžu telpu grupa | Pirmsskolas, pamata un vidējās izglītības iestāžu ēkas un telpu grupas – bērnudārzi, pamatskolas, vidusskolas, koledžas, ģimnāzijas, speciālas skolas bērniem invalīdiem, tehniskās skolas, arodskolas u.tml., augstskolu un zinātniskās pētniecības iestāžu ēkas un telpu grupas, zinātniskās pētniecības laboratorijas, tālākizglītības iestāžu ēkas un telpu grupas, meteoroloģiskās stacijas, observatoriju ēkas un telpu grupas, dienas centri bērniem, jauniešiem, invalīdiem, senioriem un citām sabiedrības grupām. Tai skaitā ēkas ar nojumes konstruktīvo risinājumu. |
| 126301 | Skolas, universitātes un zinātniskajai pētniecībai paredzētās ēkas |   |
| 1264 | Ārstniecības vai veselības aprūpes iestāžu ēkas;ārstniecības vai veselības aprūpes iestāžu telpu grupa | Ēkas un telpu grupas medicīniskai ārstēšanai un aprūpei, piemēram, slimnīcas un aprūpes iestādes cilvēkiem vai dzīvniekiem, atskurbtuves, universitātes slimnīcas, psihiatriskās slimnīcas, dispanseri, ambulances, soda izciešanas iestāžu un cietumu slimnīcas vai armijas hospitāļi, dzemdību nami, mātes un bērna veselības centri, asins pārliešanas un donoru centri, morgi. Tai skaitā ēkas ar nojumes konstruktīvo risinājumu. |
| 126401 | Ārstniecības vai veselības aprūpes iestāžu ēkas |   |
| 1265 | Sporta ēkas;sporta telpu grupa | Ēkas un telpu grupas sporta pasākumiem, tai skaitā arēnas, sporta manēžas, sporta zāļu ēkas un telpu grupas, slēgtie peldbaseini, segtie sporta laukumi un segtās tribīnes bez iekštelpām u.c. sporta nojumes, šautuves, boulinga ēkas un telpu grupas u.tml. |
| 126501 | Sporta ēkas |   |
| 127 | Citas nedzīvojamās ēkas |   |
| 1271 | Lauksaimniecības nedzīvojamās ēkas;lauksaimniecības nedzīvojamās ēkas telpu grupa | Apjumtas ēkas un telpu grupas, tai skaitā nojumes, kas tiek izmantotas lauksaimnieciskajā ražošanā. Kūtis, staļļi, dzīvnieku vivāriji, zvērkopības ēkas, segtie voljēri, dzīvnieku patversmes, inkubatori un cāļu sildīšanas ēkas, ēkas, kurās veic lauksaimniecības produktu uzglabāšanu vai pirmapstrādi, saldētavas, skābbarības torņi, kūtsmēslu vai vircas krātuves ar ēkas konstruktīvo risinājumu, nojumes kažokzvēru sprostu izvietošanai (šedi), siltumnīcas, svaru ēkas, lauksaimniecības tehnikas garāžas u.tml. |
| 127101 | Lauksaimniecības nedzīvojamās ēkas |   |
| 1272 | Kulta ēkas;kulta telpu grupa | Baznīcas, kapelas, mošejas, sinagogas, kulta (lūgšanas) nojumes u.c. reliģijas vai kulta ēkas, ar kapsētām saistītās ēkas, kapličas, mauzoleji, sēru zāles, krematorijas u.tml. ēkas un telpu grupas. |
| 127201 | Kulta ēkas |   |
| 1273 | Kultūrvēsturiskie objekti;kultūrvēsturiska objekta telpu grupa | Jebkura veida kultūrvēsturiskas ēkas un telpu grupas kultūrvēsturiskās ēkās, kuras neizmanto citiem mērķiem, piemēram, ēku drupas un telpu grupas (ārtelpas). |
| 127301 | Kultūrvēsturiskie objekti |   |
| 1274 | Citas, iepriekš neklasificētas, ēkas;cita, iepriekš neklasificēta, telpu grupa | Attiecībā uz ēkām – soda izciešanas iestādes, cietumi un apcietinājuma centri, aizsardzības spēku, policijas un ugunsdzēsības dienestu ēkas un šo iestāžu kazarmas. Tualetes ēkas, mājsaimniecību saimniecības ēkas, individuālās garāžas, individuālās pirtis\*, pagrabi, vasaras virtuves, siltumnīcas, apsardzes ēkas, caurlaides ēkas, individuālās lapenes, citur neklasificētās nojumes u.tml.Attiecībā uz telpu grupām – iepriekš minētajās ēkās esošās telpu grupas, kā arī telpu grupas (piemēram, pagrabstāvos, tehniskajos stāvos) visām ēku klasēm, ja tās netiek izmantotas atbilstoši ēkas galvenajam lietošanas vai kādam citam projektā apstiprinātam izmantošanas veidam, bet pilda ēkas izmantošanas atbalsta funkciju (dažāda veida tehniskās telpas) un nav šīs ēkas koplietošanas telpu grupa (kods 1200).\*individuālās pirtis personīgās higiēnas vajadzībām, bet kurās nesniedz mazgāšanās u.c. skaistumkopšanas pakalpojumus (kods 1230) un kuras nav viesnīcu ēkas (kods 1211). |
| 127401 | Soda izciešanas iestāžu ēkas, aizsardzības spēku, policijas un ugunsdzēsības dienestu ēkas un kazarmas |   |
| 127402 | Citas ar dzīvojamām un nedzīvojamām ēkām funkcionāli saistītās ēkas (palīgēkas) |   |
| **2** | **Inženierbūves** | Inženierbūves ir visas būves, kurām nav ēku pazīmju. |
| **21** | **Transporta būves** |   |
| 211 | Autoceļi, ielas un ceļi |   |
| 2111 | Autoceļi | Inženierbūve ārpus pilsētu robežām, kas izmantojama transportlīdzekļu satiksmei. Valsts autoceļi, tai skaitā krustojumi un savienojumi un stāvvietas pie šosejas, kas nekalpo citiem mērķiem (piemēram, tirdzniecībai, ēdināšanai, ražošanai, viesnīcu ēkām).Tilti, viadukti, tuneļi un pazemes ceļi klasificējami kā atsevišķas būves (nav klasificējamas kā autoceļš). |
| 211101 | Valsts autoceļi |   |
| 2112 | Ielas un ceļi | Ielas un ceļi pilsētās un apdzīvotās vietās, tai skaitā šķērsielas, lauku, meža, komersantu, pašvaldību, māju ceļi, blakusceļi, pievedceļi, velosipēdistu un gājēju ceļi. |
| 211201 | Ielas, ceļi un laukumi |   |
| 212 | Sliežu ceļi |   |
| 2121 | Dzelzceļi  | Dzelzceļa līnijas, tai skaitā estakādes sliežu ceļi, rezerves sliežu ceļi, sliežu ceļu pārmijas un krustojumi, manevru un šķirošanas līnijas.Katra atsevišķa vienceļa dzelzceļa līnija kopā ar rezerves sliežu ceļiem, sliežu ceļu pārmijām un krustojumiem, manevru un šķirošanas līnijām u.tml. |
| 212101 | Platsliežu dzelzceļi |   |
| 212102 | Šaursliežu dzelzceļi |   |
| 2122 | Pilsētas sliežu ceļi | Tramvaju un metro sliežu ceļi un no pārējās dzelzceļa satiksmes nodalīti pilsētas sliežu ceļu tīkli u.tml. |
| 212201 | Tramvaju ceļi |   |
| 213 | Lidlauku skrejceļi |   |
| 2130 | Lidlauku skrejceļi | Lidmašīnu pacelšanās un nolaišanās vajadzībām, kā arī lidmašīnu apkopei paredzētās manevrēšanas joslas, stāvvietas, u.tml. laukumi. |
| 213001 | Lidlauku skrejceļi |   |
| 214 | Tilti, estakādes, tuneļi un pazemes ceļi |   |
| 2141 | Tilti un estakādes | Metāla, betona, koka vai cita materiāla ceļu vai sliežu ceļu tilti, ceļu pārvadi, viadukti, estakādes, tai skaitā meža ceļu tilti, gājēju tilti, cauruļvadu estakādes u.tml. |
| 214101 | Autoceļu un dzelzceļu tilti, viadukti un ceļa pārvadi |   |
| 214102 | Kājāmgājēju tilti |   |
| 214103 | Estakādes |   |
| 2142 | Tuneļi un pazemes ceļi | Autoceļu, ceļu, ielu, dzelzceļu un gājēju tuneļi ar noejām u.tml. pazemes ceļi. |
| 214201 | Transporta un gājēju tuneļi |   |
| 215 | Ostas, ūdensceļi, dambji un citas hidrobūves |   |
| 2151 | Ostas un kuģojamie kanāli | Jūras vai upju ostas (krastmalas, doki, moli u.tml.), upju un kanālu hidrobūves, piestātnes, nostiprinātas krastmalas. |
| 215101 | Piestātnes un piestātņu krastmalas |   |
| 215102 | Ostu akvatoriju būves |   |
| 2152 | Dambji | Dambji u.tml. ūdens uzkrāšanas būves dažādiem mērķiem – hidroelektriskajām spēkstacijām, apūdeņošanai, ūdens plūsmas regulēšanai, plūdu novēršanai, kā arī aizsprosti, krasta aizsargbūves. |
| 215201 | Dambji |   |
| 2153 | Akvedukti, apūdeņošanas un kultivācijas hidrobūves | Apūdeņošanas kanāli u.tml. zemes kultivēšanai paredzētas hidrobūves. |
| 215301 | Akvedukti, apūdeņošanas un kultivācijas hidrobūves |   |
| **22** | **Cauruļvadi, sakaru un elektropārvades līnijas** |  |
| 221 | Maģistrālie cauruļvadi, maģistrālās sakaru un elektropārvades līnijas |   |
| 2211 | Maģistrālie naftas produktu un gāzes cauruļvadi | Maģistrālie virszemes, apakšzemes vai zemūdens cauruļvadi.Naftai ar iekšējo diametru 500 mm un lielāku.Gāzei ar darba spiedienu, lielāku par 1,6 megapaskāliem. |
| 221101 | Maģistrālie naftas produktu cauruļvadi |   |
| 221102 | Gāzes pārvades un uzglabāšanas sistēmas |   |
| 2212 | Maģistrālie ūdensapgādes cauruļvadi | Maģistrālie virszemes, apakšzemes vai zemūdens cauruļvadi ūdens pārvadīšanai ar iekšējo diametru no 150 mm. |
| 221201 | Maģistrālie ūdensapgādes cauruļvadi |   |
| 2213 | Maģistrālās sakaru līnijas | Maģistrālās virszemes, apakšzemes vai zemūdens sakaru līnijas, piemēram, radio un televīzijas vai kabeļu tīkli, retranslācijas un elektronisko sakaru torņi un masti. |
| 221301 | Masti un torņi | Sakaru, televīzijas, radio, u.tml. mērķiem izmantojamie torņi un masti. |
| 221302 | Maģistrālās sakaru līnijas |   |
| 2214 | Maģistrālās elektropārvades un elektrosadales līnijas | Maģistrālās virszemes un pazemes elektropārvades (110 un 330 kilovoltu) un elektrosadales (6, 10 un 20 kilovoltu, kā arī zemsprieguma 0,22 kilovoltu, 0,4 kilovoltu un 1 kilovoltu) līnijas. |
| 221401 | Elektropārvades virszemes līnijas |   |
| 221402 | Elektropārvades pazemes līnijas |   |
| 221403 | Elektrosadales virszemes līnijas |   |
| 221404 | Elektrosadales pazemes līnijas |   |
| 222 | Vietējās nozīmes cauruļvadi un kabeļi |   |
| 2221 | Gāzes sadales sistēmas | Sadales sistēmas gāzesvadi ar darba spiedienu līdz 1,6 megapaskāliem (ieskaitot). |
| 222101 | Sadales sistēmas gāzesvadi ar spiedienu līdz 0,4 megapaskāliem (ieskaitot) |   |
| 222102 | Sadales sistēmas gāzesvadi ar spiedienu no 0,4 līdz 1,6 megapaskāliem |   |
| 2222 | Vietējās nozīmes aukstā un karstā ūdens apgādes būves  | Vietējie aukstā un karstā ūdens un tvaika cauruļvadi, ūdenstorņi, akas, ūdens ieguves urbumi, ūdens gradētavas u.tml. |
| 222201 | Ūdens ieguves urbumi un grodu akas |   |
| 222202 | Ūdenstorņi |   |
| 222203 | Ūdensapgādes cauruļvadi |   |
| 222204 | Siltumapgādes cauruļvadi |   |
| 222205 | Ūdens gradētavas |   |
| 2223 | Vietējās nozīmes notekūdeņu cauruļvadi un attīrīšanas būves | Kanalizācijas tīkli un notekūdeņu kolektori, cauruļvadi, arī notekūdeņu attīrīšanas būves (rezervuāri, baseini, dūņu lauki ar pamatni). |
| 222301 | Kanalizācijas tīklu cauruļvadi |   |
| 222302 | Notekūdeņu attīrīšanas būves |   |
| 2224 | Vietējās nozīmes elektropārvades un sakaru kabeļu būves | Elektrokabeļu, sakaru kabeļu u.c. kabeļu kanalizācijas cauruļvadi. |
| 222401 | Vietējās nozīmes elektropārvades un sakaru kabeļu būves |   |
| **23** | **Kompleksās būves rūpnieciskās ražošanas uzņēmumos** | **Būves, kurām nav ēku pazīmju.** |
| 230 | Kompleksās būves rūpnieciskās ražošanas uzņēmumos |   |
| 2301 | Ieguves rūpniecības vai iežieguves būves | Ieguves rūpniecības vai iežieguves būves, kurām nav ēku pazīmju. |
| 230101 | Ieguves rūpniecības vai iežieguves būves |   |
| 2302 | Spēkstaciju būves | Spēkstaciju būves, kurām nav ēku pazīmju, tai skaitā vēja turbīnu elektrostacijas, kurās gondola ar rotora spārniem balstās uz speciāli izbūvēta torņa. |
| 230201 | Spēkstaciju būves |   |
| 2303 | Ķīmiskās rūpniecības uzņēmumu būves | Ķīmiskās rūpniecības uzņēmumu būves, kurām nav ēku pazīmju. |
| 230301 | Ķīmiskās rūpniecības uzņēmumu būves |   |
| 2304 | Iepriekš neklasificētas smagās rūpniecības uzņēmumu būves | Iepriekš neklasificētas smagās rūpniecības uzņēmumu būves, kurām nav ēku pazīmju. |
| 230401 | Iepriekš neklasificētas smagās rūpniecības uzņēmumu būves |   |
| **24** | **Citas inženierbūves** |  |
| 241 | Sporta un atpūtas būves |   |
| 2411 | Sporta laukumi | Brīvdabas sporta laukumi un speciālas trases autosportam, motosportam, velosportam, jāšanas sportam, basketbolam, golfam, šaušanas sportam u.tml. |
| 241101 | Sporta laukumi, trases |   |
| 2412 | Citas sporta un atpūtas būves | Atrakciju un atpūtas parkos, pie dzīvojamās ēkas vai citur esošajos atrakciju laukumos, golfa laukumos, jāšanas centros, pludmalēs, ūdens sportam paredzētajās teritorijās, publiskajos dārzos un parkos, zooloģiskajos dārzos un botāniskajos dārzos esošās inženierbūves, kas nav citur klasificētas, piemēram, nesegtās tribīnes, velotreki, baseini, bobsleja un kamaniņu trases, slēpotāju pacēlāji, gaisa vagoniņu trases, kabeļu ūdenssporta trases u.tml. būves. |
| 241201 | Citas sporta un atpūtas būves |   |
| 242 | Citas, iepriekš neklasificētas, inženierbūves |   |
| 2420 | Citas, iepriekš neklasificētas, inženierbūves | Pieminekļi, dūmeņi, elevatoru–noliktavu uzņēmumu būves, apgaismošanas līnijas, žogi.Iepriekš neklasificēti baseini, tai skaitā lagūnas tipa šķidrmēslu krātuve vai cita vaļēja šķidrmēslu krātuve, atkritumu poligoni vai izgāztuves.Kultūrvēsturiskas inženierbūves, kurām nav ēku pazīmju un kuras neizmanto citiem mērķiem, piemēram, pieminekļi.Laukumi dažādu materiālu vai produkcijas novietošanai vai glabāšanai, tai skaitā cieto pakaišu kūtsmēslu novietnes un atkritumu šķirošanas laukumi. |
| 242001 | Dūmeņi |   |
| 242002 | Baseini |   |
| 242003 | Elevatoru–noliktavu uzņēmumu būves |   |
| 242004 | Apgaismes būves |   |
| 242005 | Žogi |   |
| 242006 | Kultūrvēsturiskas inženierbūves |   |
| 242007 | Novērošanas un skata torņi un platformas |   |
| 242008 | Laukumi |   |

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

04.04.2016. 11:06

2676

U.Svilpe

67038468, uldis.svilpe@vzd.gov.lv